23/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 129/2010

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A-S, C. T. C. urbanización Altos da Silva Situación: Porto do Son. Características Técnicas: Liña eléctrica de media tensión subterránea, a 20 kV., cunha longitud de 580 m., en condutor RHZ1. de 150 mm2 Al., coa orixe en paso aéreo-subterráneo en apoio a instalar anterior a C. T. Silva e final no C. T. proxectado de 250 kVA., compacto de manobra exterior en Altos da Silva. Resultan os seguintes feitos: Primeiro.- Con data 8 de xuño de 2010, a empresa Unión Fenosa Distribución, S. A. presentou o proxecto L. M. T. A-S, C. T. C. urbanización Altos da Silva Segundo.-A petición someteuse a información pública por Acordo do 16 de xuño de 2010, da Xefatura Territorial da Coruña, publicada no DOG do 26 de agosto de 2010, no BOP da Coruña do 12 de xullo de 2010 e no xornal El Ideal Gallego de 1 de xullo de 2010, así como no taboleiro de anuncios do Concello de Porto do son, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Terceiro.-Dentro do prazo establecido foron presentadas alegacións, das que se deu traslado a empresa promotora por: Don Carlos Julio Carrilho Elosu propietario do predio n° 1, e D. Eladio Paniza Cardas propietario de la finca n° 2. Cuarto.- Con data 10 de marzo do 2011, a empresa Unión Fenosa Distribución, S. A. presenta anexo ao proxecto no que se varia o trazado e o cambio do punto de entronque, debido os condicionantes para a ubicación dos apoios proxectados, e nova relación de propietarios Bens e dereitos afectados. Quinto.- Por acordo do 25 de abril de 2011, a Xefatura Territorial da Coruña somete o anexo a información pública, publicada no DOG do 19 de maio de 2011, no BOP da Coruña do 13 de maio de 2011 e no xornal El Ideal Gallego de 12 de maio de 2011, así como no taboleiro de anuncios do Concello de Porto do Son, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual o afectado. Sexto.- Dentro do prazo establecido na fase de información pública non foron presentadas alegacións. Fundamentos de dereito. Primeiro.-A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de zullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.-. Que o trazado da liña de media tensión cumpre có indicado no artigo 57 da lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte Distribución, Comercialización, Subministro e Procedementos de Autorización de instalacións de Enerxía Eléctrica. De acordo co que antecede e no exercicio das competencias atribuídas Autorizar, aprobar o proxecto de execución e anexo e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto e seu anexo, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 1 de marzo de 2012 Susana Vázquez Romero Xefa territorial da Coruña